ብመሰረት እቲ ዝወጽአ ግዜ ሰሌዳ ዝተፈላለዩ ምንቅስቓሳት ምክያድ ኣብ ዝተጀመረሉ እዋን ግን ሓደ ትጽቢት ዘይተገበረሉ ዓለማዊ ክስተት አጋጢሙ። ለበዳ ኮሮናቫይረስ ከቢድ ስግኣት ዓለም ኮይኑ ብምምጽኡ ብዙሓት ነገራት ክቀያየሩ ጀሚሮም'ዮም። ካብዚኦም እቲ ሓደ ከኣ እቲ ካብ ግንቦት ናብ ነሓሰ ክሰጋገር ዝተወሰነ ሃገራዊ ምርጫ ኢትዮጵያ እዩ። እቲ ን10 ነሓሰ ምርጫ ከምዝካየድ ኣፍሊጡ ዝነበረ ቦርድ ምርጫ ኢትዮጵያ መሊሱ ብውሳንኡ ክቕጽል ከምዘይክእል ኣፍሊጡ። እቲ ጉዳይ ድማ ናብ ባይቶ ፌደሬሽን ኢትዮጵያ ተመሪሑ። እቲ ለበዳ ክሳብ ስግኣት ኮይኑ ዝቐጸለ ነቲ ምርጫ ምክያድ ከምዘይከኣል ዝሓበረ እቲ ፌደሬሽን ብወገኑ እቲ ለበዳ 'ስግኣት ምዃኑ ምስኣብቀዐ' ካብ 9 ወርሒ ክሳብ ሓደ ዓመት ኣብ ዘሎ ግዜ ምርጫ ክካየድ ውሳንኡ ኣፍሊጡ። በዚ ድማ ዕምሪ ስልጣን ቀዳማይ ሚኒስተር ኣብዪ ኣሕመድን ባይቶታትን ክናዋሕ ተገይሩ። ነዚ ውሳን ዝተቓወሙ ኣካላት ብዙሓት እዮም። ካብ ብቐደሙ "ሃገራዊ ምርጫ ኣብ እዋኑ ከይካየድ ስለዝደለዩን ዕድመ ስልጣኖም ከናውሑ ስለዝሓሰቡን" ንኮሮናቫይረስ ምኽንያት ብምግባር መንግስቲ ብፍላይ ገዛኢ ሰልፊ ብልጽግና ከናውሖ ከምዝወሰነ ዝገልጹ ቅርታታት ተሰሚዖም። ውሳነ ትግራይ?
